钦定古今图书集成/明伦汇编/皇极典/第208卷 > 北齐
## 钦定古今图书集成/明伦汇编/皇极典/第208卷 > 北齐

### 文宣帝受魏禅即皇帝位改魏武定八年为天保元年〈共十年〉

按《北齐书文宣帝本纪》，武定八年夏五月戊午，即皇
帝位于南郊，升坛柴燎告天，事毕还宫，御太极前殿，
诏曰：“无德而称，代刑以礼；不言而信，先春后秋。故知
恻隐之化，天人一揆；弘宥之道，古今同风。朕以虚薄，
功业无纪。昔先献武王值魏世不造，九鼎行出，乃驱
御侯伯，大号燕、赵，拯厥颠坠，俾亡则存。文襄王外挺”
武功，内资明德，纂戎先业，辟土服远，年逾二纪，世历
两都，狱讼有适，讴歌斯在。故魏帝俯遵历数，爰念褰
裳，远取唐虞，终同脱屣。实幽忧未已，志在阳城，而群
公卿士，诚守愈切。遂属代终，居于民上，如涉深水。有
眷终朝，始发晋阳，九尾呈瑞，外坛告天，赤雀效祉。惟
尔文武不贰心之臣，股肱爪牙之将，“左右先王，克隆
大业，永言诚节，共斯休祉，思与亿兆，同始兹日。其大
赦天下。改武定八年为天保元年。”

天保十年十一月，废帝即位改明年为乾明元年。〈一年〉
按《北齐书废帝本纪》，“天保十年十一月癸卯，即皇帝
位，乾明元年春正月癸丑朔，改元。”

### 废帝乾明元年八月孝昭帝即位改为皇建元年〈共二年〉

按：《北齐书孝昭帝本纪》：皇建元年“八月壬午，皇帝即
位于晋阳宣德殿，大赦，改乾明元年为皇建。”

### 孝昭帝皇建二年十一月武成帝即位改为大宁元年〈一年〉

按：《北齐书武成帝本纪》：大宁元年：“冬十一月癸丑，皇
帝即位于南宫，大赦，改皇建二年为大宁。”

### 武成帝大宁二年改为河清元年〈共四年〉

按：《北齐书武成帝本纪》，河清元年“夏四月乙巳，青州
刺史上言，今月庚寅，河、济清。”以“河济清”改大宁二年
为河清，降罪人各有差。

### 河清四年夏四月后主即位改为天统元年〈共五年〉按北齐书后主本纪河清四年武成禅位于帝天统元年夏四月景子皇帝即位于晋阳宫大赦改河清

四年，为《天统》。

### 后主天统六年改为武平元年〈共六年〉

按，《北齐书后主本纪》：“武平元年春正月乙酉，改元。”

### 武平七年改为隆化元年〈一年〉

按，《北齐书后主本纪》，武平七年十二月“丁巳，大赦，改
武平七年为隆化元年。”

### 隆化二年春正月幼主即位改为承光元年〈一年〉

按，《北齐书幼主本纪》，“隆化二年春正月乙亥，即皇帝
位，改元为承光元年。”